Limanowa
Limanowa on linn Poolas Väike-Poola vojevoodkonnas, Limanowa maakonna halduskeskus. Limanowa asub Krakówi kesklinnast ligi 53 km kagus ja Nowy Sączist umbes 23 km loodes. Ürikutes on Limanowat esmamainitud 1496. aastal, linnaõigused sai 1565. aastal. 1914. aasta 1. detsembrist kuni 13. detsembrini toimus Limanowa lähedal Limanowa lahing, milles Austria-Ungari väed Vene vägede pealetungi tagasi lõid.